ফের মাও দমনে সাফল্য, ঝাড়খণ্ডে খতম মাও নেতা

ওয়েব ডেস্ক: ফের মাও দমনে বড়সড় সাফল্য পেল নিরাপত্তাবাহিনী। পুলিশের সঙ্গে গুলির লড়াইয়ে নিকেশ মাও নেতা মুখদেব যাদব। এবারের অভিযানের ঠিকানা ছিল ঝাড়খণ্ডের তারহাসি এবং মানাতু জঙ্গল। ঘটনাস্থল থেকে উদ্ধার একঝুলি অস্ত্রসস্ত্রও। জারি তল্লাশি অভিযান।

সূত্রের খবর, তারহাসি এবং মানাতু সংলগ্ন এলাকার জঙ্গলে ‘তৃতীয় সম্মেলন প্রস্তুতি কমিটি’ নামক এক নিষিদ্ধ সংগঠনের অন্যতম কমান্ডার মুখদেবের লুকিয়ে থাকার খবর কানে আসে নিরাপত্তা বাহিনীর। খবর পেতেই রবিবার সকালে অভিযানে নামে বাহিনী। এলাকা ঘিরে শুরু হয় তল্লাশি। নিরাপত্তা বাহিনীর আচমকা আগমন টের পেয়ে নিরাপত্তাবাহিনীকে লক্ষ্য করে গুলি চালাতে শুরু করে মাওবাদীরা। গুলির পাল্টা জবাব দেয় বাহিনীও। বেশ কয়েক ঘণ্টা দু’পক্ষের মধ্যে গুলির লড়াই চলার পর শেষমেশ খতম হয় মাও নেতা মহাদেব। তাঁর মাথার দাম ছিল ৫ লক্ষ টাকা। বহুদিন ধরেই তাঁর খোঁজে ছিল পুলিশ। বাকি মাওবাদীদের খোঁজে তল্লাশি অভিযান জারি রয়েছে। ঘটনাস্থল থেকে উদ্ধার একঝুলি অস্ত্রসস্ত্রও।

আরও পড়ুন: বিহার ভোটে RJD লড়বে ২৪৩ আসনেই, জানিয়ে দিলেন তেজস্বী যাদব

প্রসঙ্গত, আগামী বছরের ৩১ মার্চের মধ্যে দেশ থেকে মাওবাদী মুছে ফেলার ডাক দিয়েছেন স্বরাষ্ট্র মন্ত্রী অমিত শাহ (Amit Shah)। সেই লক্ষ্যেই ছত্তিশগড়, ঝাড়খণ্ডের মতো রাজ্যের মাও ডেরায় অভিযানের মাত্রাও বেড়েছে। ছত্তিশগড়, মহারাষ্ট্র ও তেলেঙ্গানা সীমানা ঘেঁষা পাহাড় ও জঙ্গলে ঘাঁটি গেড়ে থাকা ১০০০ মাওবাদীকে ধরতে নামানো হয়েছে প্রায় ২০ হাজারের বেশি যৌথ বাহিনীকে। এবার সেই লক্ষ্যেই আরও একধাপ এগোলো লাল সন্ত্রাস দমন। রবিবারের সকালে নিরাপত্তা বাহিনীর এই অভিযানকে বড়সড় সাফল্য বলেই মনে করছে নিরাপত্তাবাহিনী।

দেখুন অন্য খবর